text: ইয়াল্লা ২০১৫ সালে মুক্তিপ্রাপ্ত রোমানীয় সংগীতশিল্পী ইনার চতুর্থ স্টুডিও অ্যালবাম এবং ২০১৬ সালে মুক্তিপ্রাপ্ত একই অ্যালবামের জাপানি সংস্করণ, বডি অ্যান্ড দ্য সানের একটি গান। এই গানটি এম্পায়ার এবং রটনের দ্বারা ২০১৫ সালের ৩রা নভেম্বর তারিখে প্রকাশিত হয়েছিল। এই গানটি মার্সেল বোতেজান, সেবাস্তিয়ান বারাক, নাদির তামুজ অগাস্তিন এবং ইলেনা আলেক্সান্দ্রা আপস্তোলেয়ানু লিখেছেন এবং প্লে অ্যান্ড উইন এর প্রযোজনা ও পরিচালনা করেছে। এটি ডান্স-পপ এবং ইউরোডান্স ধারার একটি গান। এই গানটি ইংরেজি এবং আরবি উভয় ভাষায় প্রকাশ করা হয়েছে।
  
  সংগীত সমালোচকরা এই গানটির উৎপাদন এবং বাণিজ্যিক সাফল্যের দারুণ প্রশংসা করেছিলেন। "ইয়াল্লা" (যা রোমানিয়ার এয়ারপ্লেতে অন্যতম জনপ্রিয় গানে পরিণত হয়েছিল)-এর সংগীতের ভিডিওটি মরক্কোর মারাক্কেশে ধারণ করা হয়েছে এবং উক্ত ভিডিওটির পরিচালনা করেছেন বারনা নেমেথি। ২০১৫ সালের ১২ই নভেম্বর তারিখে এই ভিডিওটি ইউটিউবে প্রকাশ করা হয়েছিল। উক্ত ভিডিওটিতে ইনাকে মরক্কোর একটি বাজারে কিছু লোক ধাওয়া করেছিল, এছাড়াও এতে আরবিতে লেখা একাধিক মন্তব্য প্রদর্শন করা হয়েছিল। এই গানের প্রচারণার জন্য, ইনা বিভিন্ন স্থানে সঙ্গীতানুষ্ঠানের আয়োজন করেছিলেন। বাণিজ্যিকভাবে, এই গানটি রোমানিয়ার এয়ারপ্লেতে ১৩ নম্বরে এবং পোলীয় ডান্স চার্টে ১৮ নম্বর স্থান অধিকার করেছিল।
  
  গানের তালিকা
  ডিজিটাল রিমিক্স ইপি
   "ইয়াল্লা" – ২:৫১
   "ইয়াল্লা" (বর্ধিত সংস্করণ) – ৪:০৪
   "ইয়াল্লা" (এ টার্ক রিমিক্স) – ১:২৮
   "ইয়াল্লা" (দিপিয়েরো ওফির মালোল রিমিক্স এডিট) – ৩:১৫
   "ইয়াল্লা" (ডিজে অ্যাশার স্ক্রিন রিমিক্স) – ৩:৫৬
  
  তালিকা
  
  সাপ্তাহিক তালিকা
  
  বছর শেষের তালিকা
  
  তথ্যসূত্র
  
  বহিঃসংযোগ
   মেট্রোলিরিক্সে ইয়াল্লা গানের সম্পূর্ণ গীতিকবিতা
   
   
  
  বিষয়শ্রেণী:২০১৫-এর গান
title: ইয়াল্লা (ইনার গান)